CELEX: 62013CB0097
Language: el
Date: 2014-02-03 00:00:00
Title: Συνεκδικασθείσες υποθέσεις C-97/13 και C-214/13: Διάταξη του Δικαστηρίου (τμήμα μείζονος συνθέσεως) της 3ης Φεβρουαρίου 2014 [αιτήσεις του Tribunalul Sibiu, Curtea de Apel Bucureşti — Ρουμανία για την έκδοση προδικαστικής αποφάσεως] — Silvia Georgiana Câmpean κατά Administraţia Finanţelor Publice a Municipiului Mediaş, Administraţia Fondului pentru Mediu (C-97/13), Administraţia Finanţelor Publice a Municipiului Alexandria κατά George Ciocoiu (C-214/13) (Προδικαστική παραπομπή — Εσωτερικοί φόροι — Άρθρο 110 ΣΛΕΕ — Φόρος λόγω ρυπάνσεως επιβαλλόμενος κατά την πρώτη ταξινόμηση των αυτοκινήτων οχημάτων — Ουδετερότητα του φόρου μεταξύ εισαγόμενων μεταχειρισμένων αυτοκινήτων οχημάτων και παρόμοιων αυτοκινήτων ευρισκόμενων ήδη στην εγχώρια αγορά)

10.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/16
            
         Διάταξη του Δικαστηρίου (τμήμα μείζονος συνθέσεως) της 3ης Φεβρουαρίου 2014 [αιτήσεις του Tribunalul Sibiu, Curtea de Apel Bucureşti — Ρουμανία για την έκδοση προδικαστικής αποφάσεως] — Silvia Georgiana Câmpean κατά Administraţia Finanţelor Publice a Municipiului Mediaş, Administraţia Fondului pentru Mediu (C-97/13), Administraţia Finanţelor Publice a Municipiului Alexandria κατά George Ciocoiu (C-214/13)
   (Συνεκδικασθείσες υποθέσεις C-97/13 και C-214/13) (1)
   
   ((Προδικαστική παραπομπή - Εσωτερικοί φόροι - Άρθρο 110 ΣΛΕΕ - Φόρος λόγω ρυπάνσεως επιβαλλόμενος κατά την πρώτη ταξινόμηση των αυτοκινήτων οχημάτων - Ουδετερότητα του φόρου μεταξύ εισαγόμενων μεταχειρισμένων αυτοκινήτων οχημάτων και παρόμοιων αυτοκινήτων ευρισκόμενων ήδη στην εγχώρια αγορά))
   2014/C 175/19
   Γλώσσα διαδικασίας: η ρουμανική
   
      Αιτούντα δικαστήρια
   
   Tribunalul Sibiu, Curtea de Apel Bucureşti
   
      Διάδικοι στην υπόθεση της κύριας δίκης
   
   
      Προσφεύγοντες: Silvia Georgiana Câmpean (C-97/13), Administraţia Finanţelor Publice a Municipiului Alexandria (C-214/13)
   
      Καθών: Administraţia Finanţelor Publice a Municipiului Mediaş, Administraţia Fondului pentru Mediu (C-97/13), George Ciocoiu (C-214/13)
   
      Αντικείμενο
   
   Αίτηση προδικαστικής αποφάσεως — Tribunalul Sibiu, Curtea de Apel București — Φόρος λόγω ρυπογόνων εκπομπών πλήττων τα αυτοκίνητα οχήματα κατά την πρώτη ταξινόμησή τους ή επ’ ευκαιρία της πρώτης μεταγραφής του δικαιώματος ιδιοκτησίας επ’ αυτών — Απαλλαγή των οχημάτων για τα οποία κατεβλήθησαν προηγουμένως φόροι — Δυνατότητα ανακτήσεως των πληττόντων τα εν λόγω οχήματα και καταβληθέντων προηγουμένως φόρων δια της προσφυγής στη δικαιοσύνη — Τυχόν αποθάρρυνση της θέσεως σε κυκλοφορία μεταχειρισμένων αυτοκινήτων αγορασθέντων σε άλλα κράτη μέλη — Συμβατότητα της εθνικής κανονιστικής ρυθμίσεως προς το άρθρο 110 ΣΛΕΕ
   
      Διατακτικό
   
   Το άρθρο 110 ΣΛΕΕ έχει την έννοια ότι αντιτίθεται σε σύστημα φορολογήσεως, όπως το θεσπισθέν και στη συνέχεια περιορισθέν από την επίμαχη στις διαφορές των κύριων δικών εθνική νομοθεσία, με το οποίο κράτος μέλος επιβάλλει επί των αυτοκινήτων οχημάτων φόρο λόγω ρυπάνσεως ο οποίος έχει διαμορφωθεί κατά τρόπο ώστε να αποτελεί αντικίνητρο για τη θέση σε κυκλοφορία, στο εν λόγω κράτος μέλος, μεταχειρισμένων αυτοκινήτων που έχουν αγοραστεί σε άλλα κράτη μέλη, αλλά όχι και για την κτήση στην εγχώρια αγορά μεταχειρισμένων αυτοκινήτων ίδιας παλαιότητας και ίδιου βαθμού φθοράς.
   
      (1)  ΕΕ C 129 της 4.5.2013
   
   
      ΕΕ C 189 της 29.6.2013